У паняцця ёсць і іншыя значэнні, гл. Неапаль (значэнні).
 
**Неапаль** (італ.: Provincia di Napoli) — былая правінцыя ў Італіі, у рэгіёне Кампанія. На падставе закона № 56 ад 2014 года з 1 студзеня 2015 года разам з дзевяццю іншымі італьянскімі правінцыямі скасавана, а яе тэрыторыя ўключана ў метрапалітэнскі горад Неапаль.

Гісторыя
--------

У ваколіцах сучаснага Неапаля прыблізна з VII ст. да н.э. э. існавалі калоніі Вялікай Грэцыі Партэнапея і Кумы, дакладная дата заснавання самога Неапаля застаецца невядомай. Паводле розных гіпотэз, горад быў заснаваны альбо ў V ст. да н. э. выхадцамі з Эўбеі, альбо ў VII стагоддзі да н. э. існаваў адначасова з Партэнапеяй і пазней быў перайменаваны ў Палеполіс, альбо Палеполіс прыйшоў на змену Партэнапеі, і толькі ў VI стагоддзі да н. э. каланістамі з Кум быў заснаваны новы горад Неапаль, альбо Неапаль і Палеполіс існавалі адначасова, альбо былі адпаведна навейшай і больш старой часткамі аднаго поліса. Да 328 года да н. э. гэтая тэрыторыя была дыпламатычным шляхам далучана да Рыма.

Тэрыторыя правінцыі Неапаль з’яўлялася часткай гістарычнай вобласці, якую Пліній Старэйшы ў сваёй «Натуральнай гісторыі» назваў *Campi Leborini*, гэта значыць «Лебарынскія палі». У іншых крыніцах дадзеная тэрыторыя таксама вядомая як Лібурыя. У складзе Каралеўства Сіцылія і Неапалітанскага каралеўства гэтая мясцовасць увайшла ў правінцыю *Terra di Lavoro* (у перакладзе — «Зямля працы»).

Правінцыя Неапаль створана на падставе закона «Аб адміністрацыйным падзеле і кіраванні правінцыямі Каралеўства» (Sulla divisione ed amministrazione delle provincie del Regno), прынятым каралём Жазефам Банапартам 8 жніўня 1806 года. Гэты закон упершыню ўстанавіў тэрытарыяльны падзел Неапалітанскага каралеўства на прынцыпах Французскай рэвалюцыі. За ім рушылі ўслед іншыя законы 1806, 1807, 1809 і 1811 гадоў, на падставе якіх ажыццёўлена дэлімітацыя ўнутраных адміністрацыйных межаў дыстрыктаў (Distretti), акруг (Circondari) і камун (Comuni) у межах новай правінцыі.

Зноскі
------


| Камуны правінцыі Неапаль |
| --- |
| Герб | 
* Аджэрола
* Анакапры
* Арцана
* Атав’яна
* Афрагола
* Ачэра
* Баколі
* Барана-д’Іскія
* Боскарэале
* Боскатрэказэ
* Брушана
* Віка-Экуенсэ
* Віларыка
* Вішана
* Вола
* Гран’яна
* Грума-Невана
* Джульяна-ін-Кампанья
* Іскія
* Казаваторэ
* Казальнуова-дзі-Наполі
* Казамарчана
* Казамічола-Тэрмэ
* Казандрына
* Казола-дзі-Наполі
* Казорыя
* Кайвана
* Кальвіццана
* Кампазана
* Капры
* Карбанара-дзі-Нола
* Кардзіта
* Кастэламарэ-дзі-Стабія
* Кастэла-дзі-Чыстэрна
* Кваліяна
* Куарта
* Коміцыяна
* Крыспана
* Лака-Амена
* Летэрэ
* Ліверы
* Марана-дзі-Наполі
* Марыльяна
* Марыльянела
* Маса-дзі-Сома
* Маса-Лубрэнсэ
* Меліта-дзі-Наполі
* Мета
* Мантэ-дзі-Прачыда
* Мун’яна-дзі-Наполі
* Неапаль
* Нола
* Пальма-Кампанія
* Памільяна-д’Арка
* Пампей
* Паццуолі
* Пімонтэ
* Поджамарына
* Полена-Трок’я
* Порцічы
* Прочыда
* П’яна-дзі-Сарэнта
* Ракараінола
* Сан-Віталіяна
* Сан-Джорджа-а-Крэмана
* Сан-Джузепэ-Везувіяна
* Сан-Джэнара-Везувіяна
* Сан-Паола-Бель-Сіта
* Сан-Себасцьяна-аль-Везувіа
* Сант’Анастазія
* Сант’Ан’ела
* Сант'Антоніа-Абатэ
* Сант’Анціма
* Санта-Марыя-ла-Карыта
* Сарэнта
* Саўяна
* Серара-Фантана
* Сома-Везувія
* Стрыяна
* Торэ-Анунцыята
* Торэ-дэль-Грэка
* Трэказэ
* Туфіна
* Тэрціньё
* Форыа
* Фратамаджорэ
* Фратамінорэ
* Чыміціле
* Чычыяна
* Чэркола
* Шышана
* Эркалана

 |

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская |
| Нарматыўны кантроль | BNF: 119371144 · GND: 4117791-5 · LCCN: n80150312 · VIAF: 136045270 |